7 Sambu Melkizedeki yai, ntotila ya Salemi, nganga-nzambi ya Nzambi ya Kuluta Zulu, kutanaka ti Abrahami ntangu Abrahami vandaka kuvutuka na nima ya kufwa bantotila mpi yandi sakumunaka Abrahami,+2 ebuna Abrahami pesaka* yandi ndambu mosi na kati ya bandambu kumi ya bima yonso. Ntete, bo ke balulaka zina na yandi nde, “Ntotila ya Lunungu,” mpi yandi kele diaka ntotila ya Salemi, disongidila, “Ntotila ya Ngemba.”3 Sambu yandi kele ti tata ve, mama ve, ndonga ya ba-nkaka ve, yandi kele mpi ve ti luyantiku ya bilumbu to nsuka ya luzingu, kansi sambu bo me kumisaka yandi bonso Mwana ya Nzambi, yandi kele nganga-nzambi ntangu yonso.+4 Beno ke mona nde muntu yai ya Abrahami, mfumu ya dibuta, pesaka ndambu mosi na kati ya bandambu kumi ya bima ya kuluta mbote ya yandi bakaka na bitumba,+ vandaka muntu ya nene kibeni.5 Ya kieleka, na kutadila Nsiku, bana ya Levi+ yina ke baka kisalu na bo ya kinganga-nzambi kele ti nsiku ya kubaka dikumi na bantu,+ disongidila, na bampangi na bo, ata bampangi na bo kele bana* ya Abrahami.6 Kansi, muntu yai ya vandaka ve muntu ya dikanda ya Levi, yandi bakaka dikumi na Abrahami mpi sakumunaka Abrahami, muntu yina vandaka ti balusilu.+7 Ntembe kele ve nde muntu yina kele muntu ya nene ke sakumunaka muntu yina kele ve muntu ya nene.8 Na mbandu ya ntete, bantu yina ke fwa, bo bantu ke baka dikumi, kansi na mbandu ya zole, yo kele muntu yina bo ke ta kimbangi sambu na yandi nde yandi kele na luzingu.+9 Mpi, beto lenda tuba nde ata Levi, yina ke baka dikumi, me futaka dikumi na nzila ya Abrahami,10 sambu ntangu Melkizedeki kutanaka ti Abrahami,+ Levi vandaka ntete ve, kansi yandi vandaka na kati ya Abrahami.11 Ebuna, kana bantu lendaka kukuma ya kukuka na nzila ya kinganga-nzambi ya dikanda ya Levi+ (sambu yo vandaka kitini mosi ya mfunu ya Nsiku yina bo pesaka bantu), keti yo zolaka kuvanda diaka mfunu nde nganga-nzambi ya nkaka kubasika yina bo ke tuba nde yandi kele bonso Melkizedeki+ kansi bonso Aroni ve?12 Sambu kinganga-nzambi me soba, yo me kuma mfunu na kusoba mpi Nsiku.+13 Sambu muntu yina bo ke tuba mambu yai sambu na yandi katukaka na dikanda ya nkaka, dikanda yina ata muntu mosi ve me salaka na mesa-kimenga.+14 Sambu yo kele pwelele nde Mfumu na beto katukaka na dikanda ya Yuda,+ kansi Moize tubaka ve nde banganga-nzambi ta katuka na dikanda yina.15 Mpi diambu yai kumaka pwelele kibeni ntangu nganga-nzambi+ ya nkaka yina kele bonso Melkizedeki+ basikaka,16 yina kumaka ve mutindu yina na nsadisa ya mambu ya nsiku ke lombaka yina me simbama na mambu ya nsi-ntoto, kansi na nsadisa ya ngolo ya luzingu yina ke fwaka ve.+17 Sambu bo ke ta kimbangi sambu na yandi nde: “Nge kele nganga-nzambi kimakulu bonso Melkizedeki.”+18 Yo yina, bo me katula nsiku ya ntama sambu yo kele ngolo ve mpi mfunu ve.+19 Sambu Nsiku kumisaka ve ata kima mosi ya kukuka,+ kansi kukotisa kivuvu ya kuluta mbote+ kumisaka bima ya kukuka; na nzila ya kivuvu yina beto ke pusana pene-pene na Nzambi.+20 Diaka, sambu yo salamaka ve kukonda ndefi21 (sambu ya kieleka, kele ti bantu yina me kumaka banganga-nzambi kukonda ndefi, kansi muntu yai kumaka nganga-nzambi na nsadisa ya ndefi yina bo diaka sambu na yandi na Muntu yina tubaka nde: “Yehowa* me dia ndefi, mpi yandi ta soba ve mabanza na yandi,* ‘Nge kele nganga-nzambi kimakulu’”),+22 mutindu mosi, Yezu kumaka muntu yina bo pesaka bonso kipiku ya kuwakana mosi ya kuluta mbote.+23 Diaka, yo lombaka nde bantu mingi kukuma banganga-nzambi na nima ya bankaka+ sambu lufwa vandaka kukanga bo nzila na kulanda kuvanda banganga-nzambi,24 kansi sambu yandi ke zingaka kimakulu,+ kele ve ti bantu yina ta yinga yandi na kinganga-nzambi na yandi.25 Yo yina, yandi lenda gulusa mpi kibeni bantu yina ke pusana pene-pene na Nzambi na nzila na yandi, sambu yandi kele ntangu yonso na luzingu sambu na kubondila sambu na bo.+26 Sambu yo me fwana nde beto vanda ti nganga-nzambi ya nene ya mutindu yai, yina kele ya kwikama, yina me konda mbi, yina me konda mvindu,+ yina kele ya kukabwana ti bansumuki, mpi yina bo me nangulaka na zulu kibeni.+27 Na kuswaswana ti banganga-nzambi yina ya nene, yandi kele ve ti mfunu ya kupesa bimenga konso kilumbu,+ ntete-ntete sambu na masumu na yandi mosi mpi na nima sambu na masumu ya bantu,+ sambu yandi salaka yo mbala mosi mpamba ntangu yandi kudipesaka yandi mosi.+28 Sambu Nsiku ke tula bantu ya masumu na kuvanda banganga-nzambi ya nene,+ kansi ndinga ya ndefi+ yina bo diaka na nima ya Nsiku ke tula Mwana, yina bo me kumisaka ya kukuka+ kimakulu na kuvanda nganga-nzambi ya nene.
kon_Latn